กระตุ้นให้อยากฉี่ ใช้อาหารและน้ำเป็นตัวช่วย เข้ารับการรักษากับผู้เชี่ยวชาญ
นั่งลงแล้วโน้มตัวไปข้างหน้า เพื่อเพิ่มแรงกดที่กล้ามเนื้อหน้าท้อง ประมาณว่าจำลองเหตุการณ์เวลาลำไส้ใหญ่ทำงานตามธรรมชาติไงล่ะ พอกล้ามเนื้อเกร็งตัวก็จะไปกดกระเพาะปัสสาวะของเรา ระหว่างที่โน้มตัวไปข้างหน้า ให้เอาท่อนแขนของเราไปกดท้องน้อยช่วยด้วยนิดๆ แต่อย่าไปบีบกระเพาะปัสสาวะโดยตรงล่ะ เดี๋ยวฉี่จะไหลย้อนกลับไปที่ไตได้ ใช้นิ้วเคาะเบาๆ ซ้ำๆ ที่กระเพาะปัสสาวะ หรือก็คือใต้สะดือนั่นเอง เคาะให้เร็วกว่า 1 ครั้งต่อ 1 วินาทีเล็กน้อย ทำซ้ำประมาณ 30 วินาที จะลองขยับหาจุดที่คิดว่าทำแล้วได้ผลดูก็ได้ แล้วเคาะซ้ำแบบนั้นจนกว่าจะเริ่มฉี่สม่ำเสมอ ลองลูบๆ ตรงต้นขาด้านในดู หรือจะดึงขนตรงที่ลับก็ได้ จะได้ช่วยกระตุ้นประสาทส่วนที่ควบคุมกระเพาะปัสสาวะ ถ้าต้องฉี่เพราะคุณหมอจะเอาไปตรวจ ให้รีบดื่มน้ำตุนไว้เยอะๆ ก่อนพบคุณหมอจะดีและปลอดภัยที่สุด  การดื่มน้ำเพิ่มขึ้นสักหน่อยไม่ส่งผลเสียต่อร่างกายของคุณ เพราะถ้าร่างกายรับน้ำเข้าไปมากเกินไป ไตของเราก็จะขับออกมาเป็นปัสสาวะ ถ้ารู้ล่วงหน้าว่าคุณหมอนัดตรวจฉี่ ก็ให้ดื่มน้ำสักแก้วสองแก้วก่อนไปพบคุณหมอ อย่างไรก็ดีถ้าคุณเสี่ยงเกิดภาวะหัวใจวาย หรือมีอาการอื่นที่เสี่ยงเกิดการบวมน้ำ ก็อย่าเสี่ยงดื่มน้ำมากไปจะดีกว่า รวมถึงถ้าคุณมีความเสี่ยงเกิดไตวายแถมยังต้องฟอกไตเป็นประจำ ก็ไม่ควรดื่มน้ำในปริมาณมากเช่นกัน ถ้าคุณไม่ได้มีปัญหาเรื่องฉี่ในที่สาธารณะไม่ค่อยได้ละก็ อย่ากังวลไปเลย แค่ดื่มน้ำแก้วใหญ่ๆ สักแก้วก่อนไปพบคุณหมอ ก็จะฉี่ง่ายหายห่วงแล้วล่ะ ผลไม้บางชนิดนั้นมีคุณสมบัติขับปัสสาวะได้ หรือก็คือกระตุ้นการสร้างปัสสาวะในไต ทำให้เราฉี่บ่อยกว่าปกติไงล่ะ มีผลไม้หลายชนิดทีเดียวที่มีสารขับปัสสาวะตามธรรมชาติ  พวกผลไม้ที่มีรสเปรี้ยวนี่แหละที่ทำให้คุณฉี่บ่อยดีนัก โดยเฉพาะพวกมะนาวหรือเลม่อน แถมกินเป็นประจำยังช่วยลดความดัน และลดการติดเชื้อในระบบทางเดินปัสสาวะได้ด้วย  แตงโม หรือ Watermelon ก็ตรงตามชื่อเลย คือเป็นผลไม้ฉ่ำน้ำ การกินแตงโมเลยช่วยได้เยอะเรื่องกระตุ้นให้ปวดฉี่  พวกน้ำผลไม้ อย่างน้ำส้มสายชูหมักจากผลแอปเปิ้ล (apple cider vinegar) หรือน้ำแครนเบอร์รี่ ก็มีสารขับปัสสาวะเช่นกัน เพราะฉะนั้นจะดื่มน้ำแครนเบอร์รี่ก่อนไปพบคุณหมอ หรือจะใช้น้ำสลัดที่มีน้ำส้มสายชูหมักจากผลแอปเปิ้ลเป็นส่วนผสมก็ได้เหมือนกัน สมุนไพรบางชนิดช่วยขับปัสสาวะ ใช้แล้วก็ทำให้ปวดฉี่ได้ชะงัดนักแหละ  สารต้านอนุมูลอิสระในผักชีก็ช่วยกระตุ้นให้คุณปวดฉี่ได้เหมือนกัน  ไม่ใช่แค่ทำให้ปวดฉี่นะ ผักชียังช่วยลดความดันและดีต่อระบบการย่อยอาหารอีกต่างหาก  กระเทียมนอกจากจะดีต่อสุขภาพในหลายๆ ด้านแล้ว เช่น เพิ่มภูมิคุ้มกัน ก็ยังเป็นยาขับปัสสาวะแบบธรรมชาติที่ไม่เป็นอันตรายอีกต่างหาก  ขิงก็ช่วยขับน้ำในร่างกายของเราได้ เพราะฉะนั้นพอใช้เป็นเครื่องเทศปรุงอาหารก็จะช่วยขับปัสสาวะให้คุณได้เหมือนกัน ไม่ได้มีแต่ผลไม้กับสมุนไพรที่มีคุณสมบัติเป็นยาขับปัสสาวะตามธรรมชาติ ผักบางชนิดก็ช่วยได้เช่นเดียวกัน  แตงกวากับขึ้นฉ่ายนั้นเป็นผักที่ฉ่ำน้ำ ซึ่งถ้ากินเข้าไปมากๆ ก็ช่วยให้คุณปวดฉี่ได้เหมือนกัน  แครอทนี่แหละกินแทนของว่างได้เลย และอาจทำให้คุณปวดฉี่ได้ง่ายๆ เหมือนกัน ลองกินแครอทหรือเบบี้แครอทสักถ้วยนึงก่อนถึงเวลานัดตรวจฉี่ ก็น่าจะช่วยได้เหมือนกัน  กะหล่ำปลีก็เหมือนกับแตงกวา คือเป็นผักที่มีน้ำมาก กินแล้วช่วยให้ฉี่ได้เหมือนกัน ชาและกาแฟนี่แหละดื่มแล้วปวดฉี่ดีนัก เพราะงั้นจะดื่มชาเขียวหรือกาแฟดำสักถ้วยก่อนตรวจฉี่ก็ดีเหมือนกัน แต่ก็ต้องระวังเรื่องคาเฟอีนเยอะเกินไปล่ะ โดยเฉพาะก่อนตรวจน่ะ เพราะคาเฟอีนจะไปทำให้ความดันคุณพุ่งแทน (ชั่วคราว) เดี๋ยวผลตรวจจะออกมาผิดพลาดเอา ใครถ่ายยาก ถ่ายแข็งเกินไป ก็ไปกดกระเพาะปัสสาวะกับท่อปัสสาวะได้เหมือนกัน ทำให้ฉี่ยากน่าดู ลองกินอาหารที่มีกากใยเพิ่มขึ้น หมั่นออกกำลังกาย แล้วอย่าลืมไปหาหมอถ้าอาการท้องผูกของคุณยังไม่ทุเลา ถ้าปวดท้องต้องไปถ่ายทันที ถ้าชอบกั๊ก เดี๋ยวจะหนักไปกว่าเดิม ถ้าคุณมีปัญหาเรื่องการฉี่จนเรื้อรัง ควรรีบปรึกษาคุณหมอประจำตัวของคุณโดยด่วน จะได้รู้แต่เนิ่นๆ ว่ามาจากสาเหตุอะไร  อาจต้องมีการตรวจสุขภาพและการทดสอบต่างๆ ทางการแพทย์เป็นอันดับแรก โดยเฉพาะถ้าคุณเป็นผู้ชาย ก็คงต้องมีการตรวจต่อมลูกหมากกันก่อนเลย  ถ้าคุณหมอคิดว่าควรตรวจฉี่ร่วมด้วย ก็อาจต้องมีการใช้ท่อสวนปัสสาวะ โดยสอดสายผ่านทางท่อปัสสาวะที่ต่อไว้กับถุงรอง  อาจมีการตรวจเลือดด้วยเช่นกัน เพื่อตรวจหาอาการติดเชื้อ  ส่วนจะรักษายังไงนั้นก็ต้องรู้สาเหตุที่ทำให้คุณมีปัญหากับการฉี่ซะก่อน แต่ก็อาจมีการจ่ายยาเพื่อรักษาหรือบรรเทาอาการ ถ้าคุณฉี่ไม่ได้ก็ถือเป็นปัญหาสุขภาพที่ต้องรับการแก้ไขโดยด่วนเลยล่ะ ถ้าคุณมีอาการต่อไปนี้ ให้รีบไปพบคุณหมอในแผนกฉุกเฉินเลยจะดีกว่า  ถ้าคุณมีอาการเสียดหรือเจ็บปวดในท้องหรือกระเพาะปัสสาวะ ก็แปลว่าอาจมีการอุดตันในกระเพาะปัสสาวะแบบร้ายแรง ให้พบแพทย์ด่วน เพราะจะได้รักษาด้วยการสวนปัสสาวะ  ถ้าอยู่ๆ ก็ฉี่ไม่ออกแถมมีอาการเจ็บหรือปวดร่วมด้วย นั่นแหละอันตราย เพราะอาจมีการอักเสบในกระเพาะปัสสาวะหรือไต ซึ่งต้องรีบรักษาโดยด่วน ยิ่งไปถึงมือหมอเร็วเท่าไหร่ก็ยิ่งดี มียาหลายขนานด้วยกันที่ใช้รักษาโรคกระเพาะปัสสาวะ ลองสอบถามคุณหมอประจำตัวคุณดูว่าต้องใช้ยาอะไร  Alpha receptor blocker เป็นหนึ่งในยาที่นิยมใช้รักษาอาการในกระเพาะปัสสาวะ โดยจะออกฤทธิ์คลายกล้ามเนื้อกระเพาะปัสสาวะ และกำจัดอะไรก็ตามที่ไปกีดขวางการถ่ายเทของปัสสาวะ ยานี้มักใช้ในคนที่ประสบปัญหาเรื่องการฉี่แบบระยะยาว โดยเฉพาะผู้ชายที่มีปัญหาต่อมลูกหมากโต  ยาจำพวกนี้รวมถึง 5-alpha-reductase inhibitors หรือ ยาลดขนาดต่อมลูกหมาก รวมถึง antimuscarinic หรือยาที่ใช้รักษาโรคกลั้นปัสสาวะไม่อยู่ด้วย 5-alpha reductase inhibitors จะไปลดขนาดต่อมลูกหมาก เพราะฉะนั้นมักจ่ายให้คนไข้ผู้ชายเท่านั้น โดยอาจต้องใช้ต่อเนื่องหลายอาทิตย์หรือกระทั่งหลายเดือน ขึ้นอยู่กับว่าต่อมลูกหมากจะลดขนาดลงเมื่อไหร่ ถ้าคุณมีปัญหาเรื่องฉี่ไม่ออก ก็แสดงว่าร่างกายคุณต้องมีอะไรผิดปกติสักอย่าง หมออาจจะต้องตรวจร่างกายคุณโดยละเอียด รวมถึงการตรวจฉี่ เพื่อให้แน่ใจว่าไม่ได้เกิดจากการติดเชื้อ และฉี่ของคุณนั้นเป็นปกติดี    ถ้าคุณเป็นผู้ชายแล้วมีปัญหาเรื่องการฉี่ อาจมีสาเหตุจากโรคกลั้นปัสสาวะไม่ได้ ซึ่งพอตรวจร่างกายอาจพบว่าต่อมลูกหมากโตกว่าปกติ ปัจจัยที่ก่อให้เกิดโรคกลั้นปัสสาวะไม่ได้ก็รวมถึงอายุที่เพิ่มขึ้นนั่นเอง ยิ่งคุณแก่ตัวลง ก็ยิ่งมีปัญหาเวลาเข้าห้องน้ำมากขึ้นเท่านั้น โรคต่อมลูกหมากก็เป็นสาเหตุหนึ่ง โดยเฉพาะคนที่เคยฉายแสงหรือผ่าตัดต่อมลูกหมากมาก่อน อาการติดเชื้อในกระเพาะปัสสาวะนั้นอาจส่งผลต่อการฉี่ของคุณ เพราะอาจติดเชื้อจนเกิดแผลเป็น ท่อปัสสาวะตีบ หรือเป็นฝีจนเกิดรูทะลุได้ แต่ทั้งนี้ ข้อจำกัดอื่นๆ ทางร่างกายก็เป็นสาเหตุให้เกิดปัญหาเรื่องการฉี่ของคุณได้เช่นกัน โรคทางสมองก็เป็นอีกสาเหตุของโรคทางเดินปัสสาวะที่ทำให้คุณฉี่ไม่ออกได้ เช่น โรคในระบบประสาทส่วนกลางและไขสันหลัง โรคหลอดเลือดสมอง หรือความจำเสื่อม ปัจจัยอื่นๆ ก็เช่น โรคเบาหวาน ภาวะหยุดหายใจขณะหลับ โรคซึมเศร้า รวมถึงอาการท้องผูก เหล่านี้สามารถก่อให้เกิดโรคกลั้นปัสสาวะไม่อยู่ได้
โน้มตัวไปข้างหน้า. กดท้องน้อยช่วยนิดๆ. ใช้นิ้วเคาะเบาๆ เหนือกระเพาะปัสสาวะ. กระตุ้นตรงต้นขาหรือตรงที่ลับ. ดื่มน้ำให้มากๆ. ลองกินผลไม้บางชนิดดู. สมุนไพรบางชนิดก็ช่วยได้. มากินผักบางชนิดกันดีกว่า. ดื่มชากับกาแฟก็น่าสน. แก้อาการท้องผูกก่อน. นัดพบแพทย์. รีบรักษาโดยด่วน ถ้าจำเป็น. ลองรักษาด้วยยา. ให้หมอวินิจฉัยว่าอะไรคือสาเหตุ.
https://www.wikihow.com/Make-Yourself-Pee https://www.wikihow.com/Make-Yourself-Pee https://www.wikihow.com/Make-Yourself-Pee
Triggering Urination Using Foods and Liquids Seeking Medical Help